ΓΡΑΠΤΗ ΕΡΩΤΗΣΗ E-0666/03

υποβολή: Jan Dhaene (Verts/ALE) προς την Επιτροπή

(6 Μαρτίου 2003)

Θέμα: Εξοπλισμός οχημάτων με οπίσθια φώτα ομίχλης που αναβοσβήνουν

Ήδη το 1991 και το 1992 τα αυτόματα, οπίσθια φώτα ομίχλης που αναβοσβήνουν (automatic rear fog flashlights — ARFF) είχαν συμπεριληφθεί στην ημερήσια διάταξη της GRE και, επομένως, έχουν συζητηθεί από ειδικούς του τομέα

Στα ειδικά εργαστήρια ομίχλης των γαλλικών αρχών στην πόλη Clermont-Ferrand, δοκιμές που συγχρηματοδοτήθηκαν από την Ευρωπαϊκή Επιτροπή, κατέστησαν σαφές ότι όλα τα άτομα που συμμετείχαν στις δοκιμές και τα οποία προέρχονταν από διάφορες χώρες, θεώρησαν, κατόπιν σειράς ανεξάρτητων δοκιμών των δυνητικών, εγκεκριμένων στην Ευρώπη συνδυασμών οπίσθιων φώτων, ότι τα οπίσθια φώτα ομίχλης που αναβοσβήνουν εντοπίζονται πάντοτε καλύτερα και αποτελούν το βέλτιστο επιπλέον οπτικό προειδοποιητικό σύστημα. Ο Γενικός Εισαγγελέας του Δικαστηρίου του Άμστερνταμ είχε αποφανθεί ήδη το 1994 ότι δεν απαγορεύονται τα οπίσθια φώτα ομίχλης που αναβοσβήνουν.

Η αρμόδια για τη οδική ασφάλεια Ομάδα Ανωτάτου Επιπέδου της Ευρωπαϊκής Επιτροπής θεώρησε το 1999 ότι δενπάρχουν αντιρρήσεις για την χρησιμοποίηση των εν λόγω φώτων στη διεθνή κυκλοφορία, παραπέμποντας στη Σύμβαση της Βιέννης, όπου αναφέρεται ότι κατάλληλα για το σκοπό αυτό φώτα μπορούν να αναβοσβήνουν όσο διαρκεί ο κίνδυνος. Κατά συνέπεια, επιτρέπεται η αποφυγή σοβαρών ατυχημάτων με την χρησιμοποίηση επιπλέον προειδοποιητικών συστημάτων.

1. Είναι άραγε ενήμερη η Επιτροπή ότι τα οπίσθια φώτα ομίχλης που αναβοσβήνουν (ARFF) αποτελούν το μοναδικό σύστημα που ανταποκρίνεται σε όλες τις απαιτήσεις του ομοσπονδιακού κέντρου για την οδική κυκλοφορία της Γερμανίας (Bundesanstalt fr Strassenwesen);

2. Είναι ενήμερη η Επιτροπή για το γεγονός ότι είχαν εισαχθεί ήδη παλαιότερα φώτα πολλών φάσεων, αλλά έπαυσαν να χρησιμοποιούνται λόγω πολύ περιορισμένης βελτίωσης·

3. Θα έχει ασφαλώςπόψη της η Επιτροπή ότι όλων των ειδών και τύπων τα οχήματα μπορούν να εμπλακούν σε σοβαρά ατυχήματα. Δεν συμμερίζεται η Επιτροπή επομένως την άποψη ότι οχήματα όλων των τύπων πρέπει να είναι εξοπλισμένα με ενιαίο, άμεσο και σαφώς αναγνωρίσιμο προειδοποιητικό σύστημα για την πρόληψη πολύ σοβαρών ατυχημάτων·

4. Είναι ενήμερη η Επιτροπή για το γεγονός ότι με τα ARFF της δεύτερης γενιάς μπορούν να επιλυθούν όλα τα προβλήματα που σχετίζονται με ελλείψεις και/ ή ενοχλήσεις οι οποίες οφείλονται στους διάφορους τύπους οπίσθιων φώτων·

Απάντηση του κ. Liikanen Εξ ονόματος της Επιτροπής

(3 Απριλίου 2003)

Όλα τα οχήματα εκτίθενται σε κίνδυνο σοβαρών ατυχημάτων και η Επιτροπή διαθέτει έναπό εξέλιξη πρόγραμμα εργασίας για τον εναρμονισμό και τη βελτίωση των διατάξεων ασφάλειας οχημάτων μέσω της διαδικασίας έγκρισης τύπου. Ενώ ενδείκνυται για τα οχήματα να συμμορφώνονται γενικά με ένα κοινό σύνολο διατάξεων, όπου διαπιστώνεται ένας ιδιαίτερος κίνδυνος για μια κατηγορία οχημάτων, περιλαμβάνονται πρόσθετες διατάξεις, π.χ. τα πλευρικά φώτα επισήμανσης στα μακρά οχήματα.

Οι ευρωπαϊκές απαιτήσεις σχετικά με την εγκατάσταση φωτισμού και φωτιστικών σημάτων σε μηχανοκίνητα οχήματα περιέχονται στην Οδηγία του Συμβουλίου 756/756/ΕΟΚ της 27 Ιουλίου 1976 για την προσέγγιση των νομοθεσιών των κρατών μελών σχετικά με την εγκατάσταση διατάξεων φωτισμού και φωτεινής σήμανσης σε μηχανοκίνητα οχήματα και τα ρυμουλκούμενα αυτών(1), όπως τροποποιήθηκε, που αναφέρεται στον Κανονισμό 48 της Οικονομικής Επιτροπής για την Ευρώπη των Ηνωμένων Εθνών, σε ότι αφορά τις τεχνικές της διατάξεις.

Η συμμόρφωση με την Οδηγία του Συμβουλίου 76/756/ΕΟΚ είναιποχρεωτική για τα επιβατικά οχήματα όταν πρωτοτοποθετούνται στην αγορά. Εντούτοις, τα κράτη μέλη έχουν τη δυνατότητα να εφαρμόζουν τις δικές τους διατάξεις για άλλες κατηγορίες μηχανοκινήτων οχημάτων και για εν χρήσει οχήματα, αν και η συμμόρφωση με τις απαιτήσεις αυτές δεν θα εγγυάται ότι ταπόψη οχήματα μπορούν να χρησιμοποιούνται για διεθνείς μεταφορές. Η Επιτροπή δεν γνωρίζει οιεσδήποτε ιδιαίτερες απαιτήσεις θεσπιζόμενες από το Γερμανικό Ομοσπονδιακό Ίδρυμα Οδικών Έρευνών και ως εκ τούτου δεν είναι σε θέση να σχολιάσει κατά πόσο ο αυτόματος οπίσθιος αναβοσβήνων φανός ομίχλης (ARFF) αποτελεί το μοναδικό σύστημα που ανταποκρίνεται σε αυτές.

Μία ομάδα εργασίας εμπειρογνωμόνων της Οικονομικής Επιτροπής των Ηνωμένων Εθνών για την Ευρώπη, όπου μετέχουν η Επιτροπή και κράτη μέλη, συνεδριάζει δύο φορές ετησίως για τη συζήτηση προτάσεων τροποποίησης των απαιτήσεων σχετικά με διατάξεις φωτισμού και φωτεινής σήμανσης οχημάτων. Ως μέλος αυτής της ομάδας εργασίας η Επιτροπή παρακολουθεί όλες τις συζητήσεις και τακτικά εξετάζει τη θέση της επί όλων των θεμάτων που συζητούνται. Πριν από λίγα έτη η ομάδα αυτή ενημερώθηκε σχετικά με το ARFF κατά τη διάρκεια συζητήσεων για τη βελτίωση της λειτουργίας των φανών στάσης. Εντούτοις εκείνη την εποχή των βελτιωμένων φανών στάσης δεν είχεστηριχθεί, ούτε και το ARFF. Πιο πρόσφατα ακόμα, όμως, οι στάσεις άρχισαν να μεταβάλλονται προς καινοτόμες διατάξεις φωτισμού και θα ήταν ίσως η κατάλληλη στιγμή για εκ νέουποβολή του ARFF στην ομάδα, ειδικά εάν πρόκειται για μια βελτιωμένη έκδοση δεύτερης γενιάς. Αν ο εφευρέτης του ARFF επιθυμούσε να έρθει σε επαφή με τη γενική διεύθυνση επιχειρήσεις, θα ήταν δυνατόν να εξετασθούν τα χαρακτηριστικά της νέας έκδοσης. Αυτό θα επέτρεπε στην Επιτροπή να αποφασίσει ως προς το αν ενδείκνυται να θέσει το θέμα αυτό εκ νέουπόψη της ομάδας εργασίας.

(1) ΕΕ L 262 της 27.9.1976.